**"3D AKADEMIJA" Savladajte napredne tehnike modelovanja u aplikaciji 3DS Max**

Inovacioni centar Banjaluka u saradnji sa Centrom za preduzetništvo i transfer tehnologija Univerziteta u Banjaluci organizuje program „3D Akademija“.

Program se realizuje uz podršku Ministarstva porodice, omladine i sporta u Vladi Republike Srpske.

**Šta je program „3D Akademija“?**

3D Akademija je skup radionica i predavanja namijenjenih edukaciji u području 3D tehnologija. Program se sastoji iz obuke koja traje dva mjeseca i jednomjesečne prakse u kompaniji Media Lab.

Predavanja će se organizovati u Inovacionom centru Banjaluka, i to tri puta sedmično u večernjim terminima.

Kandidati koji uspješno završe obuku (redovno prisustvo i redovan samostalan rad su obavezan uslov) stiču pravo na obavljanje stručne prakse u trajanju od mjesec dana u kompaniji MEDIA LAB.

Nakon programa učesnici će biti osposobljeni za napredne tehnike modelovanja u aplikaciji 3DS Max, te će imati jednomjesečno iskustvo na poziciji 3D modelar na realnim projektima.

**Prijave**

Program je namijenjen studentima Univerziteta u Banjaluci, a prijava treba da sadrži sljedeće:

– popunjen prijavni obrazac, koji je moguće preuzeti [ovdje.](https://drive.google.com/file/d/1nIXn_-3GKmsPUGuJstGlHez9ep2TaoRz/view?usp=sharing)

– uvjerenje sa fakulteta o godini studiranja i položenim ispitima, koje nije starije od 3 mjeseca,

– CV sa slikom, detaljnim podacima o prethodnom formalnom i neformalnom obrazovanju, praksama i radnom iskustvu,

– Motivaciono pismo od maksimalno 200 riječi, koje sadrži razlog prijave na akademiju, kao i šta kandidat planira da ostvari sa stečenim znanjima.

**Navedene dokumente potrebno je poslati u PDF formatu na mail: trening@icbl.ba.**

Prijave su otvorene do 19.11.2021. godine.

Svi kandidati koji prođu prvi krug će biti pozvani na intervju, kako bi finalizovali proces selekcije učesnika.

Intervju će biti održan u period od 22. novembra 2021. do 26. novembra 2021. godine.

Dodatne informacije su dostupne putem mail adrese: marko.rosic@icbl.ba i na [cptt@unibl.org](mailto:cptt@unibl.org).